Video: “Karoonag” kry nuwe lewe op Zoid AfrikaKaren Zoid en Coenie de Villiers (Foto: Verskaf) “As die nag sy baadjie toeknoop oor die veld, en die diereriem sy blink tot teen die skerpioen laat lê; as die tweeling en die kreef kotteljons oor Beaufort-Wes, en die maan sy beker skink oor Graaff-Reinet…” Karen Zoid en Coenie de Villiers het Dinsdag vir nóg ŉ Republiek van Zoid-Afrika-treffer gesorg, toe die twee kunstenaars Coenie se gewilde liedjie, “Karoonag”, van 1990 laat herleef het. Die ander gas op die gewilde kykNET-kletsprogram was Irna van Zyl, een van die groot geeste in die Suid-Afrikaanse mediabedryf. Ander musiektreffers sluit onder meer in “What he means”, “Boetebessie Briek Dans” en “Timbaktu”. “Karoonag” kan op iTunes gekoop word vir R9,99. Koop Coenie de Villiers se nuwe CD, Emoji, nou in Maroela Media se aanlynwinkel, Die Koöperasie. In volgende week se episode, op 20 Desember, gesels Karen met die legendariese radiopersoonlikheid, Alex Jay en die Afrikaanse sanger, Joe Foster. Die Republiek van Zoid Afrika word Dinsdae om 20:30 op kykNET, DStv kanaal 144, uitgesaai. Lees meer oor Coenie de Villiers op Maroela Media.